《送德林郎中学士赴东府（得江）》
唐代·乔舜

掺袂向江头，朝宗势未休。何人乘桂楫，之子过扬州。

飒飒翘沙雁，漂漂逐浪鸥。欲知离别恨，半是泪和流。

作者简介：（898—972）五代时高邮人，字亚元。少能属文。李昪辅吴，用为秘书省正字。及昪建南唐，宋齐丘辟置幕中十余年，历大理评事，屯田员外郎。久之，齐丘出镇洪州，始表为节度掌书记。李璟保大中，召为驾部郎中、知制诰、中书舍人。李煜嗣位，为殿中监，知贡举，时称得人，迁刑部侍郎。谥贞。